Viborger Samler, 1846-03-31
Nyeste Postefterretninger. Vestindien. Efter the Times skal den østlige Deel af Øen Hatti have ophørt at danne en uafhængig Stat, de spanske Tropper have besat Staden Domingo. Denne Efterretning, der ikke omtales i andre Journaler, trænger til Stadfæstelse. Den haitiske Flotille har lidt et stort Tab, da tre Skibe af samme ere forliste, og et fjerde, uden dog at lide betydelig Skade er strandet ved Caracoli. Admiral Bastien reddede sig i en Baad og ankom med faa Matroser den 24de Decbr. til Cap Haitien. Tre andre Skibe vare af Stormen drevne tilbage til CapHaytien, hvor de ankom den 27de Decbr. Storbritannien og Jrland. Lord Greys af Overhuset forkastede Andragende tilsigtede nærmest Overrækkelsen af en Adresse til Dronningen. J Adressen skulde der fremstilles, at de dybt rystede irske Forhold ingenlunde vilde udnævnes ved de tilsigtede Tvangsforholdsregler og Palliatiolove; at der meget mere dertil udfordredes dybt gribende Reformer, der egnede sig til atter at vække hos Folket Tillid til Justitsforvaltningens Upartiskhed og til en uden Hensyn til Religion eller politisk Farve, Alle forundt Beskyttelse, saaledes som Statens Love paabyde samme, – Forholdsregler, som ene og alene kunde bringe til Virksomhed Nationens i deres Udvikling hæmmede Ressourcer og afhielpe fra Grunden af den stedse tilbagevendende Nødstilstand. Lord Grey udviklede sin Motion i en lang Tale, der omfattede alle Jrerfolkets Besværinger, og udbredte sig især vidtløftigen over Grundondet, den abnorme Stilling, hvori Statskirkens og den protestantiske Clerus befandt sig. Han henledede Overhusets Opmærksomhed derpaa, at der ikke vilde være at tænke paa varig Fred og Ro, saafremt man ikke indskrænkede hiin Clerus, der stod i aabenbart Misforhold til den uhyre numeriske Overlegenhed af den catholske Befolkning i Jrland. (Af 8,500,000 Jndvaanere ere 1/2 Katholiker, og for disses Kirke drager Staten ingen Omhu, medens Statskirken er overvættes rigt doteret.) - Det Foredrag, Hertugen af Wellington holdt som Regjeringens Organ, var særdeles svagt. Han paastod at Lord Greys Forslag tilsigtede Statskirkens fuldkomne Ophævelse, og beraabte sig paa Unionsdocumentet, der udtrykkelig tilsikkrede Statskirkens Existence. Grunden til Jrlands Ulykke vilde Hertugen finde i Repealagitationen; han erklærede fremdeles at alle de Concessioner, der hidtil vare tilstaaede Jrlænderne, kun havde tjent til at fremkalde nye Agitationer. Meget træffende svarede Lord Fortescue hertil, at Jntet var naturligere end dette, da man aldrig havde nedladt sig til grundigen at afhielpe Jrlands Klager, og at det irske Folk allerede for længe siden var kommen til den Overbeviisning at England overhovedet aldrig vilde indrømme Noget, naar Agitation ikke gik i Forveien. Efter hans Formening vilde først da varig Rolighed indtræde, naar Majoritetens Kirke fik samme Frihed som Minoritetens, Biskoppernes Sæde i Overhuset ikke udelukket. J Lord Broughams Tale imod Andragendet findes ikke en eneste Skygge af den Begeistring for Folkeret og Folkefrihed, hvorved Henry Brougham i sin Tid udmærkede sig. Hertugen af Richmond erklærede vel ikke at kunne stemme for Motionen, men derhos yttrede han, at han ikke kunde have den mindste Tillid til Ministeriet. Endog den ivrige Forsvarer af den engelske Kirke og af Grundeierne, Marquis af Londonderry, maatte indrømme, at Meget vilde vorde bedre, naar de irske Grundeiere fortærede deres Penge i selve Landet og lagde sig deres Forpagteres Vel paa Hjertet. Greven af St. Germans forsvarede meget kort Regjeringens Forholdsregler. Hvad Statskirkens Jndtægter angik, saa paastod han at man meget overvurderede disse; thi de udgjorde kun 600,000 a 650,000 Lstl. om Aaret, hvilke, fordeelte paa 2100 Geistlige, afgav kun 300 Lstl. til enhver Geistlig. - Lord Grey replicerede med nogle faa Ord og udtalte sig med særdeles Bestemthed imod den ham imputerede Plan at ville omstyrte Statskirken. Mord begynde atter at høre til Dagens Orden i Jrland. Den 17de Marts blev paa Landeveien en Freds dommer, ved Navn Carrick, skudt i Nærheden af Ennis.